Pogodbene stranke

**REPUBLIKA SLOVENIJA, MINISTRSTVO ZA KMETIJSTVO, GOZDARSTVO IN PREHRANO, Dunajska cesta 22, 1000 Ljubljana**, ki ga zastopa ministrica dr. Aleksandra Pivec

matična številka: 2399253000

davčna št.: 31162991

transakcijski račun: SI56 0110 0630 0109 972

(v nadaljevanju: naročnik)

**RS, MKGP, AGENCIJA REPUBLIKE SLOVENIJE ZA KMETIJSKE TRGE IN RAZVOJ PODEŽELJA, Dunajska cesta 160, 1000 Ljubljana,** ki jo zastopa generalni direktor mag. Miran Mihelič

matična številka: 2178982

davčna št.: SI25845837

(v nadaljevanju: izvajalec plačila)

ter

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv in naslov ponudnika)

ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (funkcija, ime in priimek zakonitega zastopnika ponudnika)

matična številka: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV: SI\_\_\_\_\_\_\_\_\_\_\_\_\_\_\_\_\_\_\_

transakcijski račun: SI56\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

sklepajo naslednjo

## POGODBO št. \_\_\_\_\_\_\_\_\_\_\_\_\_\_\_

I. PRAVNA PODLAGA

1. člen

Pogodba se sklepa na podlagi izvedenega postopka oddaje javnega naročila male vrednosti v skladu s 47. členom Zakona o javnem naročanju (Uradni list RS, št. 91/15 in 14/18; v nadaljevanju: ZJN-3) za »Priprava priročnikov oziroma splošnih in specifičnih standardnih operativnih postopkov za *ex situ* ohranjanje rastlinskih genskih virov«, ki je bil objavljen na Portalu javnih naročil dne \_\_\_\_\_\_\_\_, pod oznako \_\_\_\_\_\_\_\_\_\_in na podlagi Odločitve o oddaji javnega naročila, št. \_\_\_\_\_\_\_\_\_, z dne \_\_\_\_\_\_\_\_\_.

Naročnik ima za izvedbo predmeta pogodbe predvidena finančna sredstva v proračunu RS, v veljavnem NRP 2330-15-0011 Površinski ukrepi PRP 14-20 na proračunskih postavkah:

- 140021 Program razvoja podeželja 2014-2020 - EU, v višini 75%;

- 140022 Program razvoja podeželja 2014-2020 - slovenska udeležba, v višini 25%,

ukrepu kmetijsko-okoljska-podnebna plačila iz Programa razvoja podeželja Republike Slovenije za obdobje 2014–2020.

Sredstva bodo izplačana predvidoma v letu 2020, v skladu z veljavnim Zakonom o izvrševanju proračuna Republike Slovenije in z načrtovanimi odhodki v veljavnem NRP ter glede na proračunske možnosti sprejetih proračunov prihodnjih let.

Noben strošek, ki je nastal v zvezi s predmetom pogodbe, ne sme biti dvojno financiran iz kakršnih koli drugih evropskih in/ali nacionalnih sredstev. To pomeni, da se za iste stroške/izdatke ne sme dvakrat zahtevati povračilo, niti jih vključiti v več projektov in /ali uporabljati že odobreno sofinanciranje EU.

II. PREDMET POGODBE

 2. člen

Predmet pogodbe je »Priprava priročnikov oziroma splošnih in specifičnih standardnih operativnih postopkov za *ex situ* ohranjanje rastlinskih genskih virov« in obsega:

* prevod in ureditev dokumentov, določenih v točki 1 projektne naloge, poglavje Vsebina javnega naročila;
* pripravo operativnega priročnika rastlinske genske banke RS na podlagi AEGIS predloge za pripravo operativnega priročnika genske banke (v slovenskem in angleškem jeziku);
* pripravo navodil za upravljanje posameznih zbirk genske banke v obliki semena, *in vitro* in nasada po posameznih zbirkah rastlinskih genskih virov (v slovenskem jeziku);
* pripravo splošnih navodil za upravljanje zbirk RGV (v slovenskem jeziku).

Izvajalec se zavezuje, da bo storitev iz prejšnjega odstavka opravil v skladu s predračunom izvajalca z dne \_\_\_\_\_\_\_\_\_\_\_\_\_\_\_ in projektno nalogo, št. 430-51 /2019, ki sta sestavni del pogodbe.

Predmet pogodbe v skladu Uredbo (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013) niso usposabljanja, ki so del javno veljavnih izobraževalnih programov poklicnega, srednjega in višjega strokovnega izobraževanja ter javno veljavnih študijskih programov ali so vsebine del storitev javnih služb ali financirane iz drugih javnih sredstev.

III. POGODBENA VREDNOST

3. člen

Pogodbena vrednost znaša do:

\_\_\_\_\_\_\_\_\_\_\_\_\_EUR brez DDV oziroma \_\_\_\_\_\_\_\_\_\_\_\_\_EUR z DDV (z besedo: \_\_\_\_\_\_\_\_\_\_\_\_\_EUR \_\_/100). DDV znaša v relativni vrednosti \_\_\_\_\_\_ % oz. v absolutni vrednosti \_\_\_\_\_\_\_\_\_\_\_\_\_EUR.

Izvajalec izjavlja, da so ponujene cene fiksne in se v času do izpolnitve pogodbenih obveznosti ne bodo spremenile.

IV. OBVEZNOSTI IZVAJALCA

4. člen

Izvajalec se zavezuje, da bo:

* izdelal prevode, priročnika in navodila v obsegu in rokih, v skladu s pogodbo;
* prevode, priročnika in navodila izvedel strokovno in v skladu z veljavnimi predpisi;
* ves čas izdelave predmeta javnega naročila sodeloval z naročnikom in upošteval njegova navodila;

pred morebitno zamenjavo člana projektne skupine predhodno pridobil soglasje naročnika;

* tekoče in v dogovoru z naročnikom posredoval podatke o poteku del;
* omogočil naročniku in izvajalcu plačila vpogled v potek del in potrebne podatke;
* naročnika in izvajalca plačila pravočasno seznanil z vsemi potrebnimi informacijami v zvezi z izvedbo del, ki bi lahko imele za posledico zastoj pri izdelavi predmeta pogodbe;
* poročilo o izvedeni storitvi s priloženimi potrjenimi prevodi, priročniki in navodili posredoval v navedenih rokih priporočeno po pošti na naslov ali osebno na sedežu naročnika in izvajalca plačila;
* označil vsa gradiva, predstavitve in svojo spletno stran v skladu s Pravilnikom o označevanju vira sofinanciranja iz Programa razvoja podeželja za obdobje 2014 – 2020;
* vso dokumentacijo v zvezi z izvedbo predmeta pogodbe hranil še najmanj deset let od dneva zadnjega izplačila sredstev;
* v času veljavnosti pogodbe poskrbel za diseminacijo rezultatov predmeta pogodbe na strokovnih posvetih in v medijih, kjer je to ustrezno oziroma na zahtevo naročnika;
* pri izvedbi nadzora nad izvajanjem storitve, sodeloval z naročnikom in izvajalcem plačila, Evropsko Komisijo, Računskim sodiščem, drugimi pristojnimi organi in pooblaščenimi osebami ter zagotovil vso potrebno dokumentacijo, pojasnila in druga zahtevana gradiva glede predmeta pogodbe.

5. člen

Ugotovljene pomanjkljivosti v času izvajanja pogodbe je izvajalec dolžan odpraviti na svoj račun in v roku, dogovorjenim z izvajalcem plačila in naročnikom. Opravljeni pregled izvajalca ne odvezuje jamstva za strokovnost in kakovost opravljenih del, v skladu z veljavnimi predpisi in standardi in je odgovoren za vso nadaljnjo škodo, ki bi nastala zaradi njihovega neupoštevanja.

V. OBVEZNOSTI NAROČNIKA IN IZVAJALCA PLAČILA

6. člen

Naročnik se zavezuje, da bo:

- izvajalcu posredoval vse potrebne podatke in informacije za izdelavo prevodov, priročnikov in navodil, ki jih je potrebno izdelati po tej pogodbi;

- tesno sodeloval z izvajalcem z namenom, da se prevzeta naloga izvrši v dogovorjeni vsebini, pravočasno in v obojestransko korist;

- pregledal in podal mnenje na osnutke prevodov, priročnikov in navodil;

- poskrbel za pisarniške prostore in tehnično podporo za delovne sestanke z izvajalcem;

- informacijo o izbranih izvajalcih objavil v skladu z ZJN-3 in na svojih spletnih straneh (https://www.program-podezelje.si).

7. člen

Izvajalec plačila se zavezuje, da bo:

* posredoval potrditev poročila elektronsko naročniku in izvajalcu;
* izvajal upravne preglede in preglede na kraju samem ter izvrševal izplačila v skladu z [Delegirano uredbo Komisije (EU) št. 640/2014](http://www.program-podezelja.si/images/SPLETNA_STRAN_PRP_NOVA/1_PRP_2014-2020/1_3_Zakonodaja/1_3_1_EU_zakonodaja/Horizontalne_dolocbe/640_2014_delegirana_uredba-IAKS_kazni_RP_in_CC.pdf) z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost z vsemi spremembami (v nadaljevanju: Uredba 640/2014/EU) in [Izvedbeno uredbo Komisije (EU) št. 809/2014](http://www.program-podezelja.si/images/SPLETNA_STRAN_PRP_NOVA/1_PRP_2014-2020/1_3_Zakonodaja/1_3_1_EU_zakonodaja/Horizontalne_dolocbe/809-2014_izvedbena_uredba_IAKS-razvoj_pode%C5%BEelja-CC.pdf) z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo z vsemi spremembami (v nadaljevanju: Uredba 809/2014/EU);
* v primeru neizpolnjevanja obveznosti ali drugih zavez, določenih s pogodbo med izvajalcem in naročnikom ter izvajalcem plačila storitve, zmanjšal plačila ali jih ukinil v skladu s 35. členom Uredbe 640/2014/EU oziroma upravičenca izločil v skladu s petim in šestim odstavkom 35. člena Uredbe 640/2014/EU;
* podatke o prejetih sredstvih upravičencev objavil na spletni strani izvajalca plačila v skladu s 111., 112. in 113. členom Uredbe 1306/2013/EU Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 z vsemi spremembami (v nadaljevanju: Uredba 1306/2013/EU).

*VI. PODIZVAJALCI*

*(v primeru nastopa s podizvajalci, v nasprotnem primeru se ta člen črta)*

 *8. člen*

*Izvajalec pri izvajanju te pogodbe nastopa s podizvajalci:*

* *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična številka in davčna številka), in sicer bo navedeni podizvajalec izvajal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. /navesti dela, predmet in količina izvedenih del /, ki ga bo opravil v \_\_\_\_\_\_\_\_\_\_\_\_\_\_\_\_\_\_\_\_\_ /navesti kraj izvajanja del/, ki zahteva/ne zahteva neposredno plačilo.*

*Izvajalec pooblašča izvajalca plačila za izvajanje neposrednih plačil podizvajalcu oziroma podizvajalcem, v skladu s predpisi o neposrednih plačilih podizvajalcu pri nastopanju izvajalca s podizvajalcem pri javnem naročanju, v primeru, če podizvajalec to zahteva, kot je določeno v prvem odstavku tega člena.*

*Za podizvajalce, ki v skladu s prvim odstavkom tega člena neposredno plačilo ne zahtevajo, mora izvajalec, najpozneje v 60 dneh od plačila končnega računa, izvajalcu plačila poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela, neposredno povezano s predmetom pogodbe.*

*Izvajalec se zavezuje, da bo v primeru morebitne spremembe oddaje izvedbe naročila podizvajalcem pred spremembo oz. najkasneje v petih dneh po spremembi, o tem obvestil naročnika in mu posredoval:*

* *kontaktne podatke in zakonite zastopnike predlaganih novih podizvajalcev;*
* *izpolnjene ESPD teh podizvajalcev v skladu s 79. členom ZJN-3;*
* *predložiti zahtevo podizvajalca za neposredno plačilo, če podizvajalec to zahteva in soglasje novega podizvajalca o poravnavi njegove terjatve do glavnega izvajalca.*

*Naročnik lahko po preveritvi novega podizvajalca, le-tega zavrne, če zanj obstajajo razlogi za izključitev ali če bi zamenjava podizvajalca oziroma vključitev novega podizvajalca lahko vplivala na nemoteno izvajanje ali dokončanje del in če novi podizvajalec ne izpolnjuje pogojev, ki so bili določeni v dokumentaciji v zvezi z oddajo javnega naročila. Naročnik bo izvajalca o morebitni zavrnitvi novega podizvajalca obvestil najpozneje v desetih dneh od prejema predloga.*

*Če naročnik ugotovi, da dela izvaja podizvajalec, s katerim ni seznanjen, lahko odstopi od pogodbe*.

VII. POGODBENI ROKI

9. člen

Izvajalec je dolžan celotno storitev opraviti najkasneje v roku 10 mesecev od dneva sklenitve pogodbe.

Izvajalec je dolžan pripraviti končne verzije prevodov in osnutke priročnikov in navodil in jih najpozneje v roku šest mesecev od dneva sklenitve pogodbe predložiti naročniku v pregled in potrditev. Prevode ter osnutke priročnikov in navodil naročnik pregleda in najpozneje v roku dveh tednov od njihovega prejema izvajalcu posreduje morebitne pripombe oziroma potrdi njihovo ustreznost.

Izvajalec je dolžan najpozneje v roku treh mesecev od prejema naročnikovega odgovora naročniku posredovati priročnike in navodila, ki so primerna za objavo in lektorirana. Navodila naročnik ponovno pregleda in najpozneje v roku dveh tednov od prejema izvajalcu pisno potrdi njihovo ustreznost. Po prejemu pozitivnega mnenja s strani naročnika, mora izvajalec vse prevode, priročnike in navodila skupaj s poročilom o izvedeni storitvi, v katerem so jasno navedeni člani projektne skupine, ki so izvajali naloge ter specifikacija dejansko opravljenega dela projektne skupine, posredovati izvajalcu plačila.

Če izvajalec iz objektivnih razlogov ne more pravočasno izvršiti pogodbenih obveznosti, je o tem dolžan obvestiti naročnika takoj po nastanku teh razlogov in prositi za njegovo primerno podaljšanje. Podaljšanje pogodbenega roka je mogoče le pred njegovim potekom.

Naročnik odloči o podaljšanju pogodbenega roka glede na njegovo smiselnost. Če podaljšanje roka za naročnika nima več smisla, glede na predmet pogodbe, se pogodba razdre.

Če izvajalec krši s pogodbo dogovorjene obveznosti ali s pogodbo dogovorjene roke, lahko naročnik uveljavlja pogodbeno kazen.

V primeru kršitev pogodbenih obveznosti in sicer veljavnega prava, kot to ureja 35. člen Delegirane uredbe Komisije (EU) št. 640/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta glede integriranega administrativnega in kontrolnega sistema, pogojev za zavrnitev ali ukinitev plačil in za upravne kazni, ki se uporabljajo za neposredna plačila, podporo za razvoj podeželja in navzkrižno skladnost, se uporabi znižanje po naslednji lestvici:

* če vrednost ugotovljenih neupravičenih stroškov znaša do vključno 5 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov;
* če vrednost ugotovljenih neupravičenih stroškov znaša več kot 5% do vključno 10 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 1 % zahtevane vrednosti v Poročilu o izvedeni storitvi;
* če vrednost ugotovljenih neupravičenih stroškov znaša več kot 10% do vključno 20 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 5 % zahtevane vrednosti v Poročilu o izvedeni storitvi;
* če vrednost ugotovljenih neupravičenih stroškov znaša več kot 20% do vključno 50 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 10 % zahtevane vrednosti v Poročilu o izvedeni storitvi;
* če vrednost ugotovljenih neupravičenih stroškov znaša nad 50 % zahtevane vrednosti navedene v Poročilu o izvedeni storitvi, se plačilo zmanjša za ugotovljeno vrednost neupravičenih stroškov in hkrati za 30 % zahtevane vrednosti v Poročilu o izvedeni storitvi, vendar ne več kot celotna zahtevana vrednost.

V primeru kršitev s pogodbo dogovorjenih rokov izvajalec plača za vsak dan zamude pogodbeno kazen v višini 0,5 % pogodbene vrednosti brez DDV, vendar največ 20 % celotne pogodbene vrednosti brez DDV.

Naročnik in izvajalec se zavedata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode lahko naročnik uveljavlja po splošnih načelih odškodninske odgovornosti, neodvisno od uveljavljanja pogodbene kazni.

 10. člen

V primeru zamude pogodbenega roka po krivdi naročnika, se rok za izvršitev pogodbenih del podaljša v sporazumu z izvajalcem in s pisnim aneksom k pogodbi.

 VIII. NAČIN PLAČILA

 11. člen

Izvajalec plačila bo opravljeno storitev plačal po opravljenem delu in po potrjenem poročilu o izvedeni storitvi ter potrjenih prevodih, priročnikih in navodilih.

Poročilo o izvedeni storitvi izvajalec posreduje izvajalcu plačila v potrditev.

Podlaga za izstavitev e-računa je s strani izvajalca plačila potrjeno poročilo o izvedeni storitvi.

Poročilo o izvedeni storitvi mora biti posredovano na obrazcu »Poročilo o opravljeni storitvi«, ki je priloga razpisni dokumentaciji.

Podlaga za izstavitev e- računa v višini odobrenega zneska, je s strani izvajalca plačila potrjeno poročilo o izvedeni storitvi. Poročilo o izvedeni storitvi izvajalec plačila potrdi najkasneje v 90 dneh od prejema popolnega poročila in potrditev elektronsko posreduje izvajalcu in naročniku.

12. člen

Izvajalec plačila se zavezuje na podlagi opravljenega pregleda potrditi ali zavrniti račun v celoti ali deloma.

13. člen

Rok plačila je 30. (trideseti) dan po uradnem prejemu pravilno izstavljenega e-računa. E-račun izvajalec izstavi naročniku.

14. člen

*(v primeru nastopa s podizvajalci, v nasprotnem primeru se ta člen črta)*

*Izvajalec mora računu obvezno priložiti tudi predhodno potrjene račune podizvajalcev, ki so opravljali dela po pogodbi in ti zahtevajo neposredno plačilo.*

 15. člen

Izvajalec plačila bo znesek pravilno izstavljenega e-računa nakazal na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_.

*Izvajalec plačila bo podizvajalcu /navesti ime podizvajalca/ znesek pravilno izstavljenega e-računa, ki ga bo predhodno potrdil izvajalec, nakazal na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_.*

IX. SKRBNIKI POGODBE

16. člen

Skrbnik pogodbe na strani naročnika je g. Jure Čuš.

Skrbnik pogodbe na strani izvajalca plačila je g./ga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik pogodbe na strani izvajalca je g./ga.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik pogodbe zastopa pogodbeno stranko v vseh vprašanjih, ki se nanašajo na izvajanje njegovih nalog po pogodbi.

X. VELJAVNOST IN PRENEHANJE POGODBE

17. člen

Veljavnost pogodbe preneha:

- s potekom časa, za katerega je sklenjena;

- s pisnim sporazumom;

- če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek;

- s pisnim odstopom.

Naročnik lahko odstopi od pogodbe v primerih, če:

- izvajalec v primeru zamude tudi v podaljšanem roku ne izpolni obveznosti;

- se javno naročilo bistveno spremeni, kar terja nov postopek javnega naročanja;

- je bil izvajalec v času oddaje javnega naročila v enem od položajev, zaradi katerega bi ga naročnik moral izločiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;

- se zaradi hudih kršitev obveznosti iz PEU, PDEU in ZJN-3, ki jih po postopku v skladu z 258. členom PDEU ugotovi Sodišče Evropske Unije, javno naročilo ne bi smelo oddati izvajalcu;

- izvajalec sicer krši določila pogodbe;

- ugotovi dvojno financiranje.

XI. PROTIKORUPCIJSKA KLAVZULA

18. člen

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

XII. AVTORSKE PRAVICE IN PRAVICE INTELEKTUALNE LASTNINE

19. člen

Izvajalec jamči, da njegova izvedba te pogodbe ne krši intelektualnih ali drugih pravic tretjih oseb (vključno s patenti, licencami, poslovnimi skrivnostmi, avtorskimi pravicami, pravicami blagovne znamke, logotipov, industrijskega oblikovanja, ipd.).

Z dnem plačila posameznih storitev postanejo vse materialne in druge avtorske pravice izvajalca, ki nastanejo v zvezi s pogodbo, last naročnika in to izključno, v neomejenem obsegu in za ves čas njihovega trajanja (vključno s pravico dodelave, predelave, uporabe, objave, kopiranja in uporabe na poljubnem računalniku); razen moralne avtorske pravice, ki ostane avtorju.

Izvajalec je moralno in materialno odgovoren, da ni tretje fizične ali pravne osebe, ki bi si utegnila prisvajati pravico do avtorskega dela, ki je predmet stvaritve pri opravljanju dela v skladu s pogodbo.

XIII. DRUGE DOLOČBE

20. člen

Pogodbene stranke se dogovorijo, da izvajalec ne bo prenesel svoje terjatve do izvajalca plačila iz naslova pogodbe na katero koli tretjo osebo.

 21. člen

Pogodba je sklenjena z dnem, ko jo podpišejo vse pogodbene stranke.

Pogodba je sklenjena za določen čas in sicer do izvedbe celotne storitve po pogodbi oziroma najdlje še 4 mesece po izpolnitvi pogodbenih obveznosti.

Vsaka pogodbena stranka lahko predlaga spremembe pogodbe, ki se dogovorijo in uredijo v obliki aneksa k pogodbi.

Če katerokoli od določil pogodbe je ali postane neveljavno, to ne vpliva na ostala določila pogodbe.

Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno določilo.

22. člen

Glede vprašanj, ki jih pogodba ne ureja, se smiselno uporabljajo razpisna dokumentacija naročnika po javnem naročilu iz prvega člena pogodbe in ponudbena dokumentacija izvajalca z dne \_\_\_\_\_\_\_\_\_\_, na podlagi katere je bil izbran, določbe veljavnih predpisov, ki urejajo področje predmeta pogodbe in določila veljavnega Obligacijskega zakonika.

XIV. REŠEVANJE SPOROV

23. člen

Pogodbene stranke bodo morebitne spore, nastale pri izvrševanju pogodbe, reševale sporazumno. Če do sporazumne rešitve spora ne bo prišlo, bo o sporu odločalo stvarno pristojno sodišče v Ljubljani.

 24. člen

Pogodba je sestavljena v šestih (6) enakih izvodih, od katerih ima vsak značaj izvirnika in od katerih vsaka pogodbena stranka prejme po dva (2) izvoda.

Datum: Datum:

|  |  |
| --- | --- |
| I Z V A J A L E C | N A R O Č N I KMINISTRSTVO ZA KMETIJSTVO, GOZDARSTVO IN PREHRANO Dr. Aleksandra PivecMinistricaDatum: I Z V A J A L E C P L A Č I L AAGENCIJA REPUBLIKE SLOVENIJEZA KMETIJSKE TRGE IN RAZVOJ PODEŽELJA Mag. Miran MiheličGeneralni direktor |